El Centre Cultural Tívoli acull el lliurament de premis del IV Concurs de Narrativa amb perspectiva de gènere Isabel de Villena
2025-07-24

Divendres que ve 24 d’abril, el Centre Cultural Tívoli de Burjassot obrirà les seues portes al món de la narrativa de la mà d’Espai Dona, el servei d’atenció a la dona de l’Ajuntament de Burjassot, dirigit per la regidora Lluna Àrias.

A partir de les 19 hores, aquest espai municipal acollirà l’acte de lliurament dels premis del IV Concurs de Narrativa breu amb perspectiva de gènere Isabel de Villena; premis dividits en dues categories, juvenil per a persones de 16 a 20 anys, i adulta, amb edat superior a 21 anys. Cadascuna de les guanyadores o guanyadors, tindran com a premi un lot de llibres valorat en 60€ gentilesa de la llibreria Shalakabula de Burjassot i un CD gentilesa de la Universitat de València.

A més del lliurament dels premis, l’acte comptarà amb l’actuació del grup de teatre Juan José Navarro, de l’AV Lauri Volpi que posarà en escena una successió de monòlegs, amb el títol “Mujeres modernas”. Els monòlegs estaran interpretats per Alba Blázquez, Beatriz Moraga, Nerea Navarro, Estefanía Ballesteros, Manoli Navarro, Joaquina Armijo, Andrea Ferrer, Tamara Moraga i Cristian Caballero.